b'\n_START_ARTICLE_\nCharlton Athletic F.C.\n_START_PARAGRAPH_\nCharlton Athletic Football Club je angle\xc5\xa1ki nogometni klub iz londonske \xc4\x8detrti Charlton v mestnem okro\xc5\xbeju Greenwich. Klub je bil ustanovljen 9. junija 1905. Osnovali pa so ga mladi \xc5\xa1portniki iz londonskega jugovzhoda (skupaj s \xc4\x8detrtjo East Street Mission in \xc4\x8detrtjo Blundell Mission)._NEWLINE_Doma\xc4\x8de tekme od leta 1919 igra na stadionu The Valley v Charltonu. Klub je med letoma 1923 in 1924 nastopal tudi na Catfordu, v obdobju med 1985 in 1992 pa tudi na stadionih Crystal Palacea in West Ham Uniteda._NEWLINE_Barvi kluba sta rde\xc4\x8da in bela._NEWLINE_Charlton je postal profesionalni klub leta 1920, v nogometno ligo pa je vstopil leto pozneje. Klub je igral v prvi ligi angle\xc5\xa1kega nogometa v \xc5\xa1tirih obdobjih: med 1936 in 1957, med 1986 in 1990, med 1998 in 1999 ter med 2000 in 2007. Najuspe\xc5\xa1nej\xc5\xa1e obdobje za Charlton Athletic je bilo po koncu 2. svetovne vojne, ko so leta 1946 osvojili FA pokal._NEWLINE_Z za\xc4\x8detkom sezone 2006/2007 je Charlton Athletic izpadel iz Premier lige v Championship ligo. Po dveh sezonah je nato padel \xc5\xa1e v ni\xc5\xbeji razred angle\xc5\xa1ke lige, a se v letu 2012 vrnil v ligo Championship, kjer tudi sedaj igra._NEWLINE_Nogometa\xc5\xa1i Charlton Athletica so poznani pod nadimkom The Addicks.'